**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO sutrikusio intelekto žmonių globos bendrijai „MOLĖTŲ VILTIS“ PAGAL PANAUDOS SUTARTĮ**

2023 m. spalio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 14 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 4 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 4.2, 5.1.1 papunkčiais, atsižvelgdama į Molėtų rajono savivaldybės administracijos direktoriaus 2023 m. spalio 11 d. įsakymą Nr. B6-669 „Dėl Molėtų rajono savivaldybės turto pripažinimo nereikalingu“, asociacijos sutrikusio intelekto žmonių globos bendrijos „Molėtų Viltis“ 2023 m. rugpjūčio 18 d. prašymą,

Molėtų rajono savivaldybės taryba nusprendžia:

1. Perduoti asociacijai sutrikusio intelekto žmonių globos bendrijai „Molėtų Viltis“ (kodas 191685935) pagal panaudos sutartį 10 (dešimčiai) metų neatlygintinai naudoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 28,59 kv. m ploto patalpas (plane pažymėtas: 1-4 (24,71 kv. m); 1-5 (3,88 kv. m), parduotuvės pastate (inventorinis Nr. 111068; registro Nr. 90/20537; unikalus Nr. 6294-8000-5017; bendras plotas 221,92 kv. m; pažymėjimas plane 1E1p), esančiame Molėtų r. sav., Molėtų m., Vilniaus g. 48, vykdyti įstatuose nurodytą veiklą. Patalpų įsigijimo vertė 673,87 Eur, likutinė vertė 2023 m. spalio 1 d. 0,00 Eur.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras